b'\n_START_ARTICLE_\nTeis\xc4\x97s licenciatas\n_START_PARAGRAPH_\nTeis\xc4\x97s licenciatas (lot. Licentiatus iuris, sutrp. lic. iur.) - akademinis kvalifikacinis teis\xc4\x97s srities laipsnis. Pagal studij\xc5\xb3 lygmen\xc4\xaf teis\xc4\x97s licenciatas lygiavertis teis\xc4\x97s magistro laipsniui. Teis\xc4\x97s licenciato laipsnis gali b\xc5\xabti suteikiamas tiek pasaulietin\xc4\x97s, tiek ir ba\xc5\xbenytin\xc4\x97s teis\xc4\x97s srityse. Religin\xc4\x97s (ba\xc5\xbenytin\xc4\x97s) teis\xc4\x97s srityje - kanon\xc5\xb3 teis\xc4\x97s licenciatas (JCL).\n_START_SECTION_\n\xc5\xa0veicarija\n_START_PARAGRAPH_\n\xc5\xa0veicarijoje teis\xc4\x97s licenciatas suteikiamas tik universitetuose, teis\xc4\x97s studijos trunka 8-10 semestr\xc5\xb3, studij\xc5\xb3 met\xc5\xb3 ra\xc5\xa1omas diplominis darbas ir laikomi baigiamieji egzaminai. Teis\xc4\x97s licenciatas \xc5\xa0veicarijoje yra s\xc4\x85lyga tapti advokatu. Bolonijos procesas paskatino dabartin\xc4\x99 sistem\xc4\x85 pertvarkyti \xc4\xaf dvipakop\xc4\x99, \xc4\xafvedant bakalauro ir magistro laipsnius, licenciat\xc4\x85 prilyginant magistro laipsniui, suteikiam\xc4\x85 po 4,5 met\xc5\xb3 studij\xc5\xb3.'